CELEX: 22008D0083
Language: da
Date: 2007-12-20 00:00:00
Title: 2008/83/EF: Afgørelse nr. 4/2007 truffet af AVS-EF-Ministerrådet den 20. december 2007 om ændring af protokol nr. 3 om Sydafrika til AVS-EF-partnerskabsaftalen

30.1.2008   
            
            
               DA
            
            
               Den Europæiske Unions Tidende
            
            
               L 25/11
            
         
      AFGØRELSE Nr. 4/2007 TRUFFET AF AVS-EF-MINISTERRÅDET
   
   den 20. december 2007
   om ændring af protokol nr. 3 om Sydafrika til AVS-EF-partnerskabsaftalen
   (2008/83/EF)
   AVS-EF-MINISTERRÅDET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet (AVS) og på den anden side Det Europæiske Fællesskab og dets medlemsstater, undertegnet i Cotonou (Benin) den 23. juni 2000 (1), som revideret ved aftalen (2) om ændring af nævnte AVS-EF-partnerskabsaftale, undertegnet i Luxembourg den 25. juni 2005, navnlig protokol nr. 3 om Sydafrika til denne aftale, og
   ud fra følgende betragtninger:
   
               (1)
            
            
               Det er fastsat i artikel 5 i protokol nr. 3 til AVS-EF-partnerskabsaftalen, at bestemmelserne om økonomisk og handelsmæssigt samarbejde ikke finder anvendelse på Sydafrika.
            
         
               (2)
            
            
               Den 7. marts 2006 anmodede gruppen af AVS-lande, der er medlemmer af Det Sydlige Afrikas Udviklingsfællesskab (SADC) og forhandler om en økonomisk partnerskabsaftale (ØPA) med Det Europæiske Fællesskab, om, at Sydafrika blev inddraget som fuld deltager i disse forhandlinger, og den 12. februar 2007 vedtog Ministerrådet at efterkomme anmodningen på visse betingelser.
            
         
               (3)
            
            
               ØPA-forhandlingerne er baseret på bestemmelserne om økonomisk og handelsmæssigt samarbejde i AVS-EF-partnerskabsaftalen, særlig artikel 36 og 37.
            
         
               (4)
            
            
               Af hensyn til den juridiske klarhed er det nødvendigt at ændre protokol nr. 3 for at tage højde for Sydafrikas fulde inddragelse i ØPA-forhandlingerne og eventuelle deltagelse i ØPA.
            
         
               (5)
            
            
               I henhold til artikel 7 i protokol nr. 3 kan protokollen revideres ved afgørelse truffet af Ministerrådet —
            
         TRUFFET FØLGENDE AFGØRELSE:
   Artikel 1
   I artikel 5 i protokol nr. 3 til AVS-EF-partnerskabsaftalen indsættes følgende stykke:
   
      »3.   Denne protokol er ikke til hinder for, at Sydafrika forhandler og undertegner en af de økonomiske partnerskabsaftaler (ØPA), der er omhandlet i del 3, afsnit II, i denne aftale, hvis de andre parter i den pågældende ØPA er enige herom.«
   
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 20. december 2007.
      
         
            På AVS-EF-Ministerrådets vegne, efter bemyndigelse
         
         Álvaro MENDONÇA E MOURA
         
         
            Formand for AVS-EF-Ambassadørudvalget
         
      
   
   
      (1)  EFT L 317 af 15.12.2000, s. 3.
   
      (2)  EUT L 209 af 11.8.2005, s. 27. Aftalen er midlertidig anvendt i henhold til afgørelse nr. 5/2005 (EUT L 287 af 28.10.2005, s. 1).